آذربایجان خلقی ئوز محلی وایالتی شورالار ینی یارتمالیدیر
۲۱آذرین ۷۱مینجی ایل دونیمی مناسبه تینه
آذربایجان خلقی ئوز محلی وایالتی شورالار ینی یارتمالیدیر
۷۱ ئیل بوندان قاباق آذربایجاندا ئوزورن انقلابی و دموکراتیک قیام، آذربایجان خالقنین تاریخ بویندا ان بویوک قیام لاریندان بیریدیر . آذربایجان خالقی آزادلیق و عدالت و برابرلیک یولوندا دفعه له ر سلاح اله آلیب و ایاقا قالخیب و حماسه له ر یارادارکن ئوز ایستک لرینی اوجا سس ایله آریا قویوب . بابک قیامیندان تا مشروطه انقلابنا و مشروطه انقلابیندان تا ۲۱ آذر۱۳۲۴ جه ن، بتون بو ایستکلر و چالیشمالار بیر ئیل انقلابی ودموکراتیک ها بیله اقتصادی واجتماعی دریشیک له رده اوز حقیقی سیماسینی منعکس ادیر.۲۱آذر قیامی اول بار ایران دا سیاسی حاکمیت مسئله سینی زحمتکش لر ، ایشچی ، اکینچی قادینلار و خلق نفعینه حل ادیب واونی فئودال لار ، بویوک اشراف و امپریالیسم عامللرینین الیندن آلیب و خلقی ئوز سرنویشتینه حاکیم ئدی ، ۲۱آذر قیامی نتیجه سینده ایران واورتا شرقین بیر بویوک حسسه سینده ، یعنی آذربایجاندا ارتجانین وامپریالیسمین وایچری قره قوه لرین، اجتماعی ، اقتصادی ونظامی دایاقلاری بتون ویران ئدیب و خلق الینین آلتینا گتیریلدی .بوتون ایرانی ظلم وستم و استبداد آلتیندان وامپریالیسم وارتجاع اسارتینده ن قوتارماق ، مرتجع شاهی تخت اوستینده ن ییره سالماق مقصدینه گوره ۲۱ آذرنهضتی ایرانین آیری خلقیلرینین آزادلیغین یولوندا گوتوریله ن بیر بویوک قدمیدی . بونا گوره ده ایرانین حاکم طبقه سی ، اشراف ، فئوداللار، شونیست و ناسیونالیست قوه لر خارجی انگلیس و آمریکا ، آذربایجاندا یارانان دموکراتیک وانقلابی حاکمیته سون قورماق اوچون ال بیر اولدولار . وبوطرفدنده دنیادا ینی درشیکلر و سویت بیرلیشینین ینی سیاستی و انون نهضته یاردیم ئتمه مه سی و چوخ آیری عامللر آذربایجان خلقنین نهضتنین دوام ئتمگینه امکان قورمادیلار. انقلابی دموکراتیک حکومتین سایه سینده آذریایجان زحمتشکلرنین بیرئیل تلاشی نتیجه سینده چوخ دریشیکلر خالقین نفعینی ئوزوردی ، یرلر زحمتکش کندلره آراسیندا بولوندی ، تزه صنایع یولادوشدی مدرسه لر، دانشگاه لار یارالیندی و آنادیلی تدریس اولوندی ، یوللار اسفالت اولدو و قادینلار اول بار آزاد و کیشی ایله برابر و رای صاحیبی اولدولار.. و بللی دیر کی بو اصلاحات و بیله بیر انقلابی و دموکراتیک درشیکلیگی نه مرکزی حکومت ونه ده انون خارجی دایاقلاری تحمل ئده بیلمزلر و انوگوره ده تمام خارجی امپریالیستلر و داخلی مرتجع قوه لر ال بیر اولوب و آذربایجانا قشون چکدیلر. اونلار مینلرانسانی توتوپ اشکنجه آلتینا آپاردیلار ،مینلرجه انسانی کوچه له رده و چولده باجادا توتوپ و الدوردیلر. مینلر نفر آواره اولدولار و آذربایجان خلقنین حرکتینین بیله تاپتالاندیرماسی ایران خلقلرینی ده دموکراسی و مدنیت صاحیب اولماسینی ئیللر بویی دالی سالدی و دمک اولارکی ایندی بو چکیلن مصیبت لر ئله آذربایجاندا ئوزورن انقلابی دموکراتیک حرکتین سینماسینین نتیجه سی دیر.
۷۱ ئیل ده ن سونرا آذربایجان خلقی ئوز آینیشیندا و مبارزسینی قاباق آپارماخدا بو بویوک تجربه دن درس آلمالیدی و ئوز استکلرینی یرینه یترمک اوچون گرک بو اوچ شعار محورینده ، یعنی ستم مللی، جنسی و طبقاتی یه سون قورماق ایچون ینه ده محلله لرده ، ایشله دیگی مرکزلرده وایالتی سطحیده شورا لار طریقی ایله ئوزسرنویشتینه حاکم اولمالیدی.
آذربایجان خالقی ایللر بویو اورگینده یاتان کینه ونفرت ایران اسلامی حاکمیتنین ظلم وستم و شونیستی تشبثاتینه و اولکه ده گده ن ظلم وستم واستثمار وحق سیزلیک علیه ایاغا قاخمالیدی و اعلام ادملیدی کی، من بوظلم و ستم واستثمارا بویون قویمارام.
۲۱ آذرین ۷۱ مینجی ئیل دونمینده بتون مللی ،جنسی وطبقاتی ستم قاباقیندا دایانانلارا و آزادیخ وسوسیالیسم یولوندا جان قوران قهرمانلاریمیزی خاطره لندیییب و فدائی کیمی اونلارین یولونا دوام ورمه لییک.
محوالسون اسلام وارتجاع حکومتی
یاشاسین ۲۱ آذرقیامینین خاطره سی
برقراراولسون محلی وایالتی شورالار
کمونیست فدائیلرین آذربایجان ایالتی کمیته سی
۲۱آذر ۱۳۹۵
azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab